12. ฐานะการเงินและผลการดำเนินงาน

    1.  งบการเงิน

สรุปผลรายงานการตรวจสอบของผู้ตรวจสอบบัญชี ในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทฯในปี 2545, 2544 และ 2543
ผู้ตรวจสอบบัญชีไม่มีความเห็นใดๆที่เป็นเงื่อนไข
หรือข้อจำกัดในการการตรวจสอบบัญชีของบริษัทฯโดยผู้ตรวจสอบบัญชีของบริษัทฯ ได้มีความเห็นว่า
งบการเงินของบริษัทฯแสดงฐานะทางการเงิน งบแสดงผลการดำเนินงาน
งบกำไรสะสม(ขาดทุนสะสม) งบแสดงการเปลี่ยนแปลงในส่วนของผู้ถือหุ้น
และงบกระแสเงินสดสำหรับปีสิ้นสุดวันเดียวกันของ 3 ปีดังกล่าว ได้กระทำขึ้นถูกต้องตามที่ควร
และตามหลักการบัญชีที่รับรองโดยทั่วไป ซึ่งได้ถือปฏิบัติเช่นเดียวกันโดยสม่ำเสมอ อย่างไรก็ตาม
รายงานผู้ตรวจสอบบัญชีปี 2543
ได้ให้ข้อสังเกตเกี่ยวกับการเปลี่ยนแปลงการบันทึกบัญชีสำหรับค่าเสื่อมราคาของสินทรัพย์ที่ตีราคาใหม่ตามที่แก้ไขใน
มาตรฐานการบัญชีฉบับที่ 32 “ที่ดิน อาคาร และอุปกรณ์”
และผลกระทบของวิกฤตการณ์ทางเศรษฐกิจที่อาจส่งผลต่อการดำเนินงานอย่างต่อเนื่องของบริษัทฯ
และบริษัทย่อย

-   ตารางสรุปงบดุล งบกำไรขาดทุน งบกระแสเงินสด และอัตราส่วนทางการเงินที่สำคัญของ 3
    ปีที่ผ่านมา

สรุปฐานะการเงินและผลการดำเนินงานของบริษัท พรีเชียส ชิพปิ้ง จำกัด (มหาชน) และ
บริษัทย่อย

(หน่วย : พันบาท)

  --------------------------------------------------- ----------- ----------- -----------
  รายการ                                              2545        2544        2543

  รายได้จากการเดินเรือ Vessel Operating Revenues         3,290,904   4,010,630   4,115,748

  ต้นทุนการเดินเรือ Vessel Operating Costs                1,913,295   2,362,639   2,506,688

  กำไรขั้นต้น Gross Profit                               1,377,609   1,647,991   1,609,060

  รายได้รวม (ไม่รวมกำไรจากอัตรแลกเปลี่ยนที่ยังไม่เกิดขึ้น)        3,361,993   4,056,011   4,196,088

  Total Revenues excl unrealised exchange gain                                

  ต้นทุนรวม                                             2,510,917   3,019,430   3,579,748
  (ไม่รวมค่าเสื่อมราคาและขาดทุนจากอัตราแลกปลี่ยนที่ยังไม่เกิดขึ้น)                           

  Total Costs (excl. depreciation & unrelaised                                
  exchange loss)                                                              

  ค่าเสื่อมราคา Depreciation                             479,800     544,048     608,723

  กำไร (ขาดทุน) จากอัตราแลกเปลี่ยนที่ยังไม่เกิดขึ้นจริง           40,396      (52,283)    (436,662)

  Unrealized Exchange Gain (Loss)                                             

  รายการพิเศษ Extra-ordinary items                     90,762      233,068     62,403

  กำไร (ขาดทุน) สุทธิ Net Profit (Loss)                  502,434     673,318     (366,642)

  กำไร(ขาดทุน)สุทธิหลังการปรับปรุง Adjusted Net Profit      371,276     492,533     7,617
  (Loss) *                                                                    

  สินทรัพย์หมุนเวียนรวม Total Current Assets               629,295     802,327     762,538

  สินทรัพย์ถาวร (สุทธิ) Fixed Assets (net)                 4,207,699   4,765,597   5,478,767

  สินทรัพย์รวม Total Assets                              5,103,836   5,802,968   6,691,354

  หนี้สินหมุนเวียนรวม Total Current Liablities             796,118     1,022,449   1,369,174

  เงินกู้ยืมรวม Total Borrowings                          4,024,519   4,896,588   5,774,319

  ส่วนของผู้ถือหุ้น Shareholders' Equity                    676,585     474,038     365,206

  ทุนที่ได้ชำระแล้ว Paid-up Capital                        520,000     520,000     520,000

  มูลค่าตามบัญชีต่อหุ้น (บาท) Book Value per share (Baht)    13.01       9.12        7.02

  กำไร (ขาดทุน) ต่อหุ้น (บาท) Earnings per share (Baht)   9.66        12.95       (7.05)

  เงินปันผลต่อหุ้น (บาท) Dividend per share (Baht)         0.00        0.00        0.00

  อัตรากำไรขั้นต้น (ร้อยละ) Gross Profit Margin (%)        41.86       41.09       39.10

  อัตรากำไรสุทธิ (ร้อยละ) Net Profit Margin (%) *         11.04       12.14       0.18

  อัตราผลตอบแทนผู้ถือหุ้น (ร้อยละ) Return on Equity (%)      64.53       117.38      

  อัตราผลตอบแทนจากสินทรัพย์ (ร้อยละ) Return on Total       6.81        7.88        0.11
  Assets (%)                                                                  
  --------------------------------------------------- ----------- ----------- -----------

*
ตัวเลขแสดงผลกระทบจากการไม่นับรวมผลกำไร/ขาดทุนจากอัตราแลกเปลี่ยนที่ยังไม่เกิดขึ้นจริงและรายการพิเศษ

1.  คำอธิบายและการวิเคราะห์ฐานะการเงินและผลการดำเนินงาน ของผู้บริหาร

1. ลักษณะของตลาด 

บริษัท พรีเชียส ชิพปิ้ง จำกัด (มหาชน) (“พีเอสแอลหรือบริษัท”)
ดำเนินธุรกิจหลักเป็นเจ้าของเรือและให้บริการเช่าเหมาเรือขนส่งสินค้าแห้งเทกองระหว่างประเทศอยู่ในตลาดเรือเอนกประสงค์ขนาดเล็ก

จากอดีตที่ผ่านมาอุตสาหกรรมขนส่งทางทะเลเป็นอุตสาหกรรมที่มีวัฏจักร
โดยแต่ละรอบของวัฎจักรจะมีช่วงที่อัตราค่าเช่าขนส่งสินค้าลดต่ำลงประมาณสองปี
หลังจากนั้นจะมีการปรับตัวของอุปทานและอุปสงค์ก่อนที่อัตราค่าเช่าขนส่งสินค้าจะเริ่มปรับตัวสูงขึ้น
ช่วงตกต่ำครั้งล่าสุดเริ่มต้นในกลางปี 1997
อันเนื่องมาจากวิกฤตการณ์เอเชียทำให้ความต้องการใช้บริการขนส่งสินค้าทางทะเลน้อยลง
อย่างไรก็ตามการเจริญเติบโตทางเศรษฐกิจในทุกภูมิภาคของโลกทำให้มีความต้องการสินค้าแห้งเทกองมากขึ้นในปี
2543 และยังคงดีขึ้นจนกระทั่งถึงครึ่งแรกของปี 2544
นอกจากนี้ราคารับซื้อเศษเหล็กที่เพิ่มสูงขึ้นช่วยให้เกิดการขายเรือเก่าเพิ่มขึ้นทำให้อุปทานในกองเรือกลุ่มนี้ลดลงและส่งผลถึงอัตราค่าระวางที่เพิ่มขึ้น
หลังจากนั้นตั้งแต่สิ้นปี 2544 ตลาดได้ปรับตัวลดลงอีกครั้งอันเนื่องมาจากปัจจัยหลายอย่าง
ตลาดได้มีแนวโน้มที่ดีขึ้นอีกครั้งนับจากไตรมาสที่ 4 ของ ปี 2545
และก็ถูกคาดการณ์ว่าจะคงเป็นเช่นนี้ไปอีก2ปีข้างหน้า

2. ทิศทางอุปสงค์ อุปทานของโลกสำหรับเรืออเนกประสงค์ขนาดเล็ก

[]

จากกราฟข้างต้นแสดงถึงการปลดระวางเรือในปี 2545 ยังคงดำเนินอย่างต่อเนื่องจนมีอัตราการปลดระวางใกล้เคียงกับปี 2544 แต่อัตราการปลดระวางได้ช้าลงเมื่อใกล้สิ้นปี 2545 โดยมีเรือในกลุ่มขนาดเดียวกับพีเอสแอลถูกปลดระวางทั้งหมด 124 ลำ ส่งผลให้มีอัตราการลดลงสุทธิประมาณร้อยละ 4 เมื่อเทียบกับกองเรือโลก การลดลงสูงสุดเกิดขึ้นในปี 2543 คือมีอัตราการลดลงสุทธิของกองเรือในกลุ่มเรือเดียวกับพีเอสแอลร้อยละ 5.20 เมื่อเทียบกับกองเรือโลก เหตุผลการลดช้าลงของอัตราการปลดระวางเกิดจากรายได้ค่าระวางเรือซึ่งอ่อนตัวในช่วงต้นปีแต่เริ่มปรับตัวดีขึ้นเมื่อใกล้สิ้นปี 2545 

[]

จากกราฟข้างต้นแสดงให้เห็นว่านับจากปี 2546 อุปทานของเรือใหม่มีไม่มากเหมือนในอดีตที่ผ่านมา
กล่าวคือในอีก 3 ปีข้างหน้าเรือสร้างใหม่ในกลุ่มเดียวกับพีเอสแอลมีเพียงร้อยละ 3.3
ของเรือสร้างใหม่ทั้งหมด เมื่อเทียบกับกองเรือในปัจจุบันซึ่งมีร้อยละ 28 มีอายุมากกว่า 27
ปีเมื่อสิ้นปี2549
ดังนั้นดูเหมือนว่าอุปทานในกลุ่มเรือของเราจะมีเป็นปัจจัยสนับสนุนสำหรับการเพิ่มขึ้นของอัตราค่าระวาง

[]

[]

จากกราฟข้างต้นแสดงให้เห็นว่าเรือในกลุ่มเดียวกับพีเอสแอลมากกว่าร้อยละ 52.5 ของกองเรือโลกจะมีอายุมากกว่า 20 ปี จึงมีการคาดการณ์ว่าอัตราการปลดระวางเรือใน 2 – 3 ปีข้างหน้าเป็นเช่นเดียวกับในอดีตที่ผ่านมา ดังนั้นอัตราการลดลงสุทธิของกองเรือจะเป็นประโยชน์ต่ออัตราค่าระวางเรือ อย่างไรก็ตามสถานการณ์ด้านการเมืองระหว่างประเทศที่ประเทศอิรักได้แสดงท่าทีที่จะยืดเยื้ออีกนานทำให้การเจริญเติบโตของเศรษฐกิจโลกในช่วงปี 2545 ชะลอตัวลงพร้อมๆกับราคาน้ำมันโลกที่เพิ่มขึ้น ดังนั้นถ้าสถานการณ์ตึงเครียดจะจบลงอย่างรวดเร็วภายในครึ่งปีแรกของปี 2546แล้ว ปีนี้ก็จะเป็นปีที่มีความก้าวหน้าดีมากอีกปีหนึ่ง อย่างไรก็ตามถ้าการแก้ไขวิกฤติการณ์นี้ใช้เวลายืดเยื้อออกไปอีกหรือไม่อาจแก้ไขวิกฤติการณ์ได้ภายในช่วงปี2546 ก็จะทำให้เศรษฐกิจโลกถดถอยลง ราคาน้ำมันโลกอยู่ในระดับที่สูงและความไร้เสถียรภาพในทางเศรษฐศาสตร์ ซึ่งจะกระทบต่ออุปสงค์ของกองเรือพีเอสแอล แต่ถ้าในสถานะการณ์ปกติบริษัทคาดว่าครึ่งแรกของปี2546จะดีกว่าครึ่งปีหลัง อย่างไรก็ตามถ้าการแก้ไขสถานะการณ์ในอิรักเป็นไปด้วยความรวดเร็วครึ่งปีหลังของปี2546อาจพลิกกลับมาดีเหมือนครึ่งปีแรก มีการคาดการณ์ว่าเนื่องจากการปลดระวางเรือเก่าและการเพิ่มเรือต่อใหม่ในอัตราน้อยกว่าดังที่กล่าวข้างต้นจะทำให้มีอัตราลดลงสุทธิด้านอุปทานไปจนถึงปี 2548 ซึ่งจะช่วยลดช่องว่างระห่างอุปสงค์และอุปทานในกองเรือเอนกประสงค์ขนาดเล็กนี้ลงได้

3. รายได้ของเรือ และค่าใช้จ่ายในการบริหารเรือ

[]

ต้นทุนในการเดินเรือ (Opex) คือค่าใช้จ่ายในการบริหารเรือโดยเฉลี่ย (ไม่รวมค่าเสื่อมราคา)
ต่อวันต่อลำเรือ คำนวณโดยถือว่ามี 365 วันทำการในรอบปี
ซึ่งรวมถึงค่าใช้จ่ายซ่อมแซมในอู่แห้ง(dry-docking)ตัดบัญชีและค่าใช้สำหรับการตรวจสอบ(special
survey)ตัดบัญชีตามนโยบายทางบัญชี
(กรุณาดูรายละเอียดเพิ่มเติมในหมายเหตุประกอบงบการเงินที่ตรวจทานแล้วข้อ 3.7)

รายได้จากการเดินเรือ คำนวณจากค่าเช่าค่าระวางเฉลี่ยต่อวันต่อลำเรือ โดยถือว่ามี 350
วันในรอบปี

จะเห็นว่ารายได้เฉลี่ยต่อวันต่อลำเรือในช่วงปี 2545 ได้ขึ้นไปมากกว่า 5,850
เหรียญสหรัฐอเมริกา ขณะที่ค่าใช้จ่ายในการบริหารเรือเฉลี่ยอยู่ที่ 2,604
เหรียญสหรัฐอเมริกาต่อวันต่อลำเรือ ปัจจุบันบริษัทมีกำลังกองเรือที่ 28 ลำ มีระวางบรรทุกรวม
639,948 เดตเวทตัน การปลดระวางเรือเก่าทำให้อายุเฉลี่ยของกองเรือบริษัทอยู่ที่ประมาณ 16 ปี
ซึ่งใกล้เคียงกับอายุเฉลี่ยของกองเรือบริษัทในปีที่แล้ว
และการปลดระวางเรือเก่ากทำให้บริษัทสามารถควบคุมต้นทุนในการเดินเรือได้อย่างมีประสิทธิภาพ
อย่างไรก็ตามกองเรือที่ลดลงส่งผลให้จำนวนรายได้และค่าใช้จ่ายลดลงเช่นกัน
อัตราค่าระวางเรือที่ปรับสูงขึ้นในช่วงไตรมาสสุดท้ายของปี 2545
ทำให้บริษัทสามารถมีรายได้เฉลี่ยต่อวันต่อลำเรืออยู่ในอัตราที่ใกล้เคียงกับปี 2544
บริษัทคาดการณ์ว่าอัตราค่าระวางดังกล่าวยังทรงตัวต่อไปตลอดปี 2546และจะเพิ่มขึ้นในปี 2547
ภายใต้ข้อสมมุติที่ว่า

-   เศรษฐกิจของสหรัฐอเมริกาจะฟื้นตัวและส่งผลให้เศรษฐกิจโลกกลับมาเติบโตได้อีก

-   ราคาน้ำมันจะไม่สูงสุดกว่า 30 ดอลล่าร์สหรัฐอเมริกาต่อบาร์เรล
    หรือหากราคาน้ำมันปรับตัวขึ้นสูงถึงระดับดังกล่าวก็จะเป็นเพียงระยะเวลาสั้นๆ เท่านั้น

-   จะไม่มีเหตุการณ์ก่อการร้ายรุนแรงที่จะส่งผลกระทบต่อการค้าของโลกอีก

-   สงครามในอิรักจะไม่ยืดเยื้อมากกว่า 1 เดือน

4. ผลการดำเนินงานทางการเงิน

งบการเงินสกุลเงินบาทได้สอบทานโดยบริษัทสำนักงาน เอินส์ท แอนด์ ยัง จำกัด
และถูกปรับปรุงในรูปสกุลดอลล่าร์สหรัฐอเมริกาและมีการสอบทานโดยนักบัญชีอิสระ - เฟอร์เรียร์
ฮอดจ์สัน จำกัด ซึ่งได้รับการแต่งตั้งโดยเจ้าหนี้ของบริษัท
จากเหตุผลที่ได้อธิบายในหน้ารายงานก่อนงบการเงินปรับปรุงในรูปสกุลดอลล่าร์สหรัฐอเมริกา
บริษัทเห็นว่างบการเงินปรับปรุงในรูปสกุลดอลล่าร์สหรัฐอเมริกาจะสามารถแสดงถึงผลการดำเนินงานที่แท้จริงของบริษัทในระหว่างปีรวมถึงสินทรัพย์
หนี้สิน ส่วนของผู้ถือหุ้นในงบดุล

ตามตารางที่จะแสดงต่อไปนี้ได้สรุปผลการดำเนินงานของบริษัทสำหรับ3ปีที่ผ่านมา
ซึ่งตัวเลขที่แสดงนั้นได้นำมาจากงบการเงินสกุลดอลล่าร์สหรัฐอเมริกาซึ่งสอบทานและรายงานโดย
เฟอร์เรียร์ ฮอดจ์สัน จำกัด

  ---------------------------------- ----------- ------------- ------------
  For the year ended/as at           31^(st)     31^(st)       31^(st)
                                     Dec-00      Dec-01        Dec-02

                                     Million US$ Million US$   Million US$

  Income Statement                                             

  Total Revenues                     113.85      92.71         76.82

  EBITDA                             36.58       33.20         28.28

  Depreciation                       24.00       21.02         18.30

  EBIT                               12.58       12.19         9.98

  Interest                           11.53       7.01          4.68

  Operating profit (loss)            1.05        5.17          5.30

  Net Profit (Loss)                  1.26        6.62          (0.47)

  Balance Sheet                                                

  Vessels at Cost                    318.33      302.33        290.04

  Cash & Cash Equivalents            5.98        6.26          7.65

  Current Assets                     17.69       18.89         14.60

  Total Assets                       236.71      204.46        179.41

  Secured Debt                       118.55      92.36         72.46

  Thai Baht and Euro Bonds           14.38       18.02         20.48

  Current Liabilities                12.70       9.75          9.30

  Total Liabilities                  145.63      120.13        102.24

  Equity Share Capital               20.39       20.39         20.39

  Total Shareholders' Equity or      91.08       84.33         77.18
  Tangible Net Worth                                           

  Net Book Value per share (US$)     1.75        1.62          1.48

  Ratios (times)                                               

  Funded Debt/Equity                 1.46        1.31          1.20

  Total Liabilities/Equity           1.60        1.42          1.32

  Funded Debt/EBITDA                 3.63        3.32          3.29

  Debt Service Cover                 1.36        1.39          1.37

  EBITDA/Interest                    3.17        4.74          6.04
  ---------------------------------- ----------- ------------- ------------

4.1 รายได้และผลกำไร

รายได้รวมลดลงจาก 113.85 ล้านเหรียญสรอ.ในปี 2543 เป็น 76.82 ล้านเหรียญสรอ.
ในปี2545 เนื่องจากการขายเรือเดินทะเลจากที่มีอยู่ 35 ลำในปี 2543 เหลือ 28 ลำในปี 2545
ซึ่งเป็นไปตามนโยบายการปลดระวางเรือและตามแผนจากการปรับโครงสร้างหนี้ของบริษัท
ดังนั้นส่งผลให้กระแสเงินสดจากการดำเนินงานหรือกำไรก่อนหักดอกเบี้ย ภาษีเงินได้
ค่าเสื่อมราคาและค่าใช้จ่ายตัดบัญชี (EBITDA) ลดลงจาก 36.58 ล้านเหรียญสรอ.สำหรับปี 2543
เป็น 28.28 ล้านเหรียญสรอ.ในปี 2545 สำหรับอัตรารายได้โดยเฉลี่ยต่อวันต่อลำเรือเพิ่มขึ้นจาก
5,760 เหรียญสรอ. สำหรับปี 2543 เป็น 5,854 เหรียญสรอ.สำหรับปี 2545
ในขณะเดียวกันบริษัทสามารถควบคุมต้นทุนการเดินเรือโดยต้นทุนการเดินเรือโดยเฉลี่ยต่อวันต่อลำเรือลดลงจาก
2,648 เหรียญสรอ.ในปี 2543 เหลือ 2,604 เหรียญสรอ. ในปี 2545 ดังนั้นกำไรขั้นต้นในปี
2545จะปรับตัวดีขึ้นจากปี 2543

ในระหว่างปีค่าเสื่อมราคาลดลงตามสัดส่วนของเรือเดินทะเลที่มีอยู่
สำหรับดอกเบี้ยจ่ายได้ลดลงอย่างมากจาก 11.53 ล้านเหรียญสรอ.ในปี 2543 เหลือ 4.68
ล้านเหรียญสรอ.ในปี 2545
เป็นผลจากการจ่ายชำระคืนเงินต้นในช่วงเวลาดังกล่าวและผลจากการลดลงของอัตราดอกเบี้ยในท้องตลาดด้วย
เนื่องจากอัตราดอกเบี้ยเงินกู้ยืมส่วนใหญ่ของบริษัทเป็นแบบลอยตัว
สิ่งเหล่านี้ได้ส่งผลให้กำไรจากการดำเนินงานที่เพิ่มขึ้นจาก 1.05 ล้านเหรียญสรอ. ในปี 2543
เป็น 5.30 ล้านเหรียญสรอ. ในปี 2545

ผลกำไรสุทธิของบริษัทเพิ่มขึ้นจาก 1.26 ล้านเหรียญสรอ. ในปี 2543 เป็น 6.62
ล้านเหรียญสรอ. ในปี 2544 ทั้งนี้เนื่องจากการลดลงของต้นทุนทางการเงิน
กล่าวคือไม่มีค่าใช้จ่ายสำหรับการปรับโครงสร้างหนี้ที่เกิดในปี 2543
และการลดลงของเงินต้นเนื่องจากการจ่ายชำระหนี้ในระหว่างปี 2544

ในปี 2545 บริษัทมีผลขาดทุนสุทธิ 0.47 ล้านเหรียญสรอ.
เนื่องจากมีค่าใช้จ่ายที่เกิดขึ้นจากภาระผูกพันจากการค้ำประกันและค่าเผื่อผลขาดทุนจากเงินลงทุนในโครงการร่วมทุน
(สองรายการนี้จะได้อธิบายในลำดับต่อไป) ประมาณ 5.80 ล้านเหรียญสรอ. และขาดทุน 0.50
ล้านเหรียญสรอ.จากการขายเรือเดินทะเลที่ถึงกำหนดปลดระวางจำนวน 2 ลำ
ค่าใช้จ่ายหนี้สูญและค่าเผื่อหนี้สงสัยจะสูญได้รวมค่าเผื่อผลขาดทุนจากเงินลงทุนในโครงการร่วมทุนจำนวน
0.67 ล้านเหรียญสรอ. ที่จะได้อธิบายด้านล่างนี้ ส่วนที่เหลือจำนวน 0.30 ล้านเหรียญสรอ.
เป็นค่าเผื่อหนี้สงสัยจะสูญ

ภาระผูกพันจากการค้ำประกันจำนวน 0.75 ล้านเหรียญสรอ.

เมื่อปี 2539(ยืนยันการค้ำประกันในปี 2540)
บริษัทและหุ้นส่วนที่ร่วมลงทุนด้วยกันได้ร่วมกันค้ำประกันหนี้ของบริษัทที่ร่วมลงทุนในประเทศสิงคโปร์ชื่อ
Grain Procurement Agency Pte. Ltd., (GPAL) ต่อธนาคาร Rabobank
ประเทศสิงคโปร์ ในวงเงิน 6.50 ล้านเหรียญสรอ.
ภาระค้ำประกันดังกล่าวได้เปิดเผยไว้ในหมายเหตุประกอบงบการเงินของบริษัทอย่างต่อเนื่องภายใต้หัวข้อภาระหนี้สินที่อาจจะเกิดขึ้น
ผลจากการที่GPALผิดสัญญาการจ่ายชำระ ธนาคาร Rabobank จึงได้เรียกร้องเงินจำนวน 6.50
ล้านเหรียญสรอ. จากบริษัทในฐานะผู้ค้ำประกัน
การเจรจาสำหรับจำนวนเงินที่ธนาคารได้เรียกร้องได้ตกลงที่จำนวน 0.75
ล้านเหรียญสรอ.โดยแลกกับการยกเลิกสัญญาค้ำประกันและถือว่าพีเอสแอลไม่มีภาระผูกพันใดๆจากสัญญาค้ำประกันดังกล่าวอีกต่อไป

ค่าเผื่อผลขาดทุนจากเงินลงทุนจำนวน 5.05 ล้านเหรียญสรอ.

ขณะนี้บริษัทอยู่ในระหว่างการพยายามขายเงินลงทุนในโครงการที่บริษัทได้เข้าไปร่วมทุน
อย่างไรก็ดีด้วยความระมัดระวังบริษัทจึงได้ตั้งค่าเผื่อผลขาดทุนที่อาจจะเกิดขึ้นสำหรับโครงการร่วมลงทุนดังนี้

ISPL-Singapore

ISPL เป็นการร่วมลงทุนในสัดส่วนเท่าๆกันกับหุ้นส่วนอีก 2 ราย คือ Stevedoring Services
of America (SSA) จากสหรัฐอเมริกา และLarsen & Toubro Ltd. จากประเทศอินเดีย
เพื่อหาโอกาสที่เหมาะสมที่จะพัฒนาท่าเรือในแถบทวีปอาเซี่ยน
แต่เนื่องจากบริษัทไม่สามารถลงทุนในโครงการใหม่ได้ภายใต้เงื่อนไขสัญญาปรับโครงสร้างหนี้
บริษัทจึงได้ระงับการลงทุนในโครงการต่อไปและได้ตั้งค่าเผื่อผลขาดทุนตามมูลค่าตามบัญชีของเงินลงทุนที่ได้ลงทุนไป
ปัจจุบันโครงการร่วมทุนนี้ไม่มีความสัมพันธ์กับบริษัท

ISPL-Dhamra Port, India

เป็นโครงการเพื่อพัฒนาท่าเรือแต่ยังไม่มีการก่อสร้างเนื่องจากความล่าช้าในการได้รับอนุญาตจากทางรัฐบาลอินเดียและจากหน่วยงานที่เกี่ยวข้องของรัฐอีกทั้งแผนทางการเงินก็ยังไม่ลงตัว
ดังนั้นจึงมีความเป็นไปได้ที่โครงการร่วมทุนนี้จะไม่เกิดเป็นรูปธรรม
บริษัทจึงได้ตั้งค่าเผื่อผลขาดทุนในเงินลงทุนเต็มจำนวนเงินลงทุนที่ได้ลงทุนไปสำหรับค่าใช้จ่ายดำเนินการก่อนเริ่มโครงการ

ISPL-Kakinada Port, India

เป็นโครงการร่วมลงทุนระหว่าง ISPL และผู้ร่วมทุนอื่นๆ โดยบริษัทมีสัดส่วนการลงทุนที่ร้อยละ
16.67 ซึ่งปัจจุบันโครงการได้เริ่มดำเนินการแล้ว
อย่างไรก็ตามบริษัทต้องมีการลงทุนเพิ่มเติมเนื่องจากมีการเพิ่มทุนเพื่อนำไปชดเชยผลขาดทุนจากการดำเนินงานในช่วงเริ่มต้นและเนื่องจากพีเอสแอลมีข้อจำกัดในการเพิ่มทุนที่จะได้อธิบายในหัวข้อที่6ด้านล่างนี้
ผู้บริหารพีเอสแอลจึงตัดสินใจที่จะขายเงินลงทุนแทนที่จะลงทุนเพิ่มเติม
บริษัทได้ตั้งค่าเผื่อผลขาดทุนในเงินลงทุนเต็มจำนวนเงินลงทุนที่ได้ลงทุนไป(ยกเว้นส่วนที่พีเอสแอลได้ให้กู้ยืมไป)
เนื่องจากมีความไม่แน่นอนที่จะประสบความสำเร็จในการขาย เวลา
และเหตุต่างๆที่เกี่ยวข้องกับการขาย

Southern LPG, India (SLPG)

โครงการนี้เป็นการร่วมลงทุนระหว่าง Mundogas Limited
ประเทศฮ่องกงซึ่งพีเอสแอลมีสัดส่วนการลงทุนอยู่ร้อยละ 50 เพื่อก่อสร้างท่อก๊าซLPG
เนื่องโครงการไม่ได้รับอนุญาตจากรัฐบาลอินเดียและหน่วยงานรัฐที่เกี่ยวข้อง
โครงการถูกล้มเลิกในที่สุด
บริษัทจึงตั้งค่าเผื่อผลขาดทุนในเงินลงทุนเต็มจำนวนสำหรับโครงการร่วมลงทุนดังกล่าวนี้

ตารางต่อไปนี้จะสรุปฐานะเงินลงทุนของบริษัท ณ วันที่ 31 ธันวาคม 2545
(แสดงจำนวนเงินรูปสกุลดอลล่าร์สหรัฐอเมริกา)

[]

*Equity adjustment หมายถึงการการปรับปรุง( + / - ) ตามวิธีส่วนได้เสีย

**Others หมายถึงการลงทุนโดยยังไม่ได้รับใบหุ้นและได้แสดงรายการภายใต้สินทรัพย์หมุนเวียนอื่น

***ค่าเผื่อสำหรับหุ้นทุนแสดงรายการในรูปของค่าเผื่อผลขาดทุนในเงินลงทุน(Provision for
possible loss on other investments)
ส่วนค่าเผื่อในเรื่องอื่นๆแสดงรายการในรูปของหนี้สูญและค่าเผื่อหนี้สงสัยจะสูญ (Bad debts and
allowance for doubtful accounts)

****เงินลงทุนใน Geepee Bulk Handlers Private Limited ประเทศอินเดีย (GPBH)
ไม่รวมอยู่ในส่วนของเงินลงทุนในงบการเงินรวมของบริษัทเนื่องจากได้ถูกตัดออกในการทำงบการเงินรวม

2.  สินทรัพย์ หนี้สินและส่วนของผู้ถือหุ้น

สินทรัพย์หมุนเวียนสิ้นสุดวันที่ 31 ธันวาคม 2545 ลดลงเมื่อเปรียบเทียบกับปี 2544
เนื่องจากการลดลงของจำนวนเรือเดินทะเล
และการตั้งค่าเผื่อผลขาดทุนในเงินลงทุนในโครงการร่วมทุนตามคำอธิบายในข้อ 4.1
การตั้งค่าเผื่อหนี้สงสัยจะสูญได้พิจารณาอย่างความระมัดระวัง
สินทรัพย์หมุนเวียนอื่นจะเป็นลูกหนี้อื่นๆซึ่งเกิดกับตัวแทน ผู้เช่าเรือ
และรายได้ค้างรับตามสัดส่วนของเที่ยวการเดินเรือ
จะไม่มีความกังวลสำหรับการรับชำระจากลูกหนี้การค้าเนื่องจากแนวการปฎิบัติในธุรกิจเดินเรือ
ลูกค้าจะต้องชำระค่าขนส่งล่วงหน้าร้อยละ 95ของค่าระวางในกรณีที่เป็นการให้บริการแบบ Voyage
Charter และลูกค้าจะต้องชำระค่าเช่าเรือล่วงหน้าสำหรับค่าเช่าเรือ15 วัน
ในกรณีที่เป็นการให้บริหารแบบ Time Charter

สินทรัพย์ถาวรลดลงจากปีที่ผ่านมา ซึ่งเป็นผลมาจากการขายเรือเดินทะเลที่ปลดระวางแล้ว 4 ลำ ปี
2543 และ 3 ลำในปี 2544
สินทรัพย์รวมลดลงเนื่องจากการตั้งค่าเผื่อผลขาดทุนในเงินลงทุนจำนวน 5.05 ล้านเหรียญสรอ.
ในโครงการร่วมทุนตามคำอธิบายที่กล่าวข้างต้น ปัจจุบันบริษัทมีกองเรือทั้งสิ้นจำนวน 28 ลำ
ซึ่งรายละเอียดได้แสดงไว้ภายใต้หัวข้อกำลังกองเรือในรายงานประจำปีนี้
เรือของบริษัทอยู่ในสภาพดีเนื่องจากมีการบำรุงรักษาอย่างต่อเนื่องเพื่อให้เรือมีมาตราฐานสูงสุดเท่าที่จะทำได้

หนี้สินมีหลักประกันของบริษัทลดลงจาก 118.55 ล้านเหรียญสรอ. ในปี 2543 เหลือ 72.46
ล้านเหรียญสรอ. ในปี2545 เนื่องจากการจ่ายชำระคืนเงินต้นระหว่าง 2ปีที่ผ่านมา
และทำให้ดอกเบี้ยจ่ายลดลงซึ่งมีผลต่ออัตราความสามารถในการจ่ายชำระเพิ่มขึ้น

แม้ว่าในระหว่างปี 2544 และ ปี2545
บริษัทจะมีการซื้อคืนและยกเลิกหุ้นกู้แปลงสภาพที่ไถ่ถอน(“หุ้นกู้”) แต่หุ้นกู้คงเหลือ ณ วันที่ 31
ธันวาคม 2545 ยังมีจำนวนสูงกว่า ณ วันที่ 31 ธันวาคม 2543
ทั้งนี้เนื่องจากมีการแก้ไขข้อกำหนดและเงื่อนไขหุ้นกู้กล่าวคือเงื่อนไขการแปลงสภาพได้ถูกยกเลิกไป
ดังนั้นหุ้นกู้ที่เหลือได้ถูกแสดงรายการเป็นหนี้สินทั้งจำนวน เมื่อเปรียบเทียบกับยอดหุ้นกู้ ณ วันที่ 31
ธันวาคม 2544 ที่หุ้นกู้มีการแสดงรายการของหุ้นกู้ภายใต้ส่วนของผู้ถือหุ้นร้อยละ 29.17
ของราคาพาร์และส่วนที่เหลือแสดงรายการภายใต้หนี้สินร้อยละ 70.83 ของราคาพาร์

ปี 2545 การยกเลิกการแสดงรายการหุ้นกู้ภายใต้ส่วนของผู้ถือหุ้นทำให้ส่วนของผู้ถือหุ้นลดลงจำนวน
7.42 ล้านเหรียญสรอ.
ประกอบกับมีขาดทุนสุทธิสำหรับปีและการเพิ่มในผลต่างจากการแปลงค่างบการเงิน
ทำให้ส่วนของผู้ถือหุ้นอยู่ที่ 77.18 ล้านเหรียญสหรัฐอเมริกา ณ สิ้นปี 2545 ลดลง 7.15
ล้านเหรียญสหรัฐอเมริกาเมื่อเปรียบเทียบกับส่วนของผู้ถือหุ้น ณ สิ้นปี 2544

ผลของการลดลงในส่วนของผู้ถือหุ้นตามที่กล่าวข้างต้นทำให้มูลค่าสุทธิตามบัญชีต่อหุ้น ลดลงจาก 1.75
เหรียญสรอ.ต่อหุ้น ณ สิ้นปี 2543 เป็น 1.48 เหรียญสรอ. ต่อหุ้น ณ สิ้นปี 2545
อย่างไรก็ตามโปรดคำนึงว่าราคามูลค่าสุทธิตามบัญชีต่อหุ้นณ
สิ้นปีก่อนยังไม่ได้รวมรายการปรับปรุงสำหรับการลดลงในสัดส่วนการถือหุ้นที่อาจมีขึ้น
ความสำเร็จในการปรับโครงสร้างหุ้นกู้แปลงสภาพที่ไถ่ถอน(ที่จะได้อธิบายในหัวข้อที่ 5 ข้างล่างนี้)
ทำให้ความเสี่ยงในการลดลงของสัดส่วนการถือหุ้นได้ถูกขจัดไปหมดสิ้นดังนั้นมูลค่าสุทธิตามบัญชี ณ
วันที่ 31 ธันวาคม 2545ไม่มีรวมความเสี่ยงในการลดลงของสัดส่วนการถือหุ้น

3.  ความสามารถในการก่อหนี้(Leverage) สภาพคล่อง(Liquidity)
    และความสามารถในการชำระหนี้ (Coverage)

-   ความเสี่ยงด้านสินเชื่อของบริษัทเป็นไปในทางที่ดีขึ้นตั้งแต่มีการปรับโครงสร้างหนี้ในปี 2543
    เนื่องจากบริษัทได้จ่ายคืนเงินกู้ ทำให้อัตราส่วนการก่อหนี้ Leverage Ratio ดีขึ้น
    เห็นได้จากการลดลงของอัตราส่วน Total Liabilities/Tangible Networth และ
    Funded Debt/EBITDA ณ วันที่ 31 ธันวาคม 2545 ระดับหนี้สินของบริษัทเป็น 3.29 เท่า
    ของกำไรก่อนหักค่าเสื่อมราคา ดอกเบี้ย และ ภาษี (EBITDA) อัตราส่วนTotal
    Liabilities ต่อ Tangible Networth อยู่ที่ 1.32 เท่า ซึ่งปรับตัวดีขึ้นจากที่มากกว่า
    1.60 เท่า ในปี 2543

-   ความสามารถในการชำระหนี้ของบริษัทมีมากกว่า 1.25
    เท่าซึ่งสอดคล้องกับเงื่อนไขข้อบังคับทางการเงิน อัตราสัดส่วนของ กำไรก่อนหักค่าเสื่อมราคา
    ดอกเบี้ย และ ภาษี(EBITDA) ต่อ ดอกเบี้ย ปรับตัวดีขึ้นตั้งแต่ปี 2543 และณ วันที่ 31
    ธันวาคม 2543 อยู่ที่ 6.04 เท่า
    อัตราส่วนทั้งสองดังกล่าวแสดงให้เห็นถึงความสามารถอันแข็งแกร่งต่อการชำระหนี้สินที่มีอยู่ปัจจุบันหรือในทางตรงข้ามคือความสามารถในการจัดหาเงินกู้ที่มากขึ้นเพื่อนำมาปรับเปลี่ยนกำลังกองเรือ

5.
การปรับโครงสร้างหนี้ในปี2543และหุ้นกู้แปลงสภาพชนิดไถ่ถอนได้และการปรับโครงสร้างหุ้นกู้แปลงสภาพชนิดไถ่ถอน

พีเอสแอลได้ขยายธุรกิจการขนส่งสินค้าทางเรือก่อนที่เอเชียจะประสบวิกฤติเศรษฐกิจในช่วงปี
1997-1999 บริษัทขยายธุรกิจในช่วงปี 1995-1997
โดยการจัดหาเงินทุนมาจากการก่อหนี้ที่ไม่มีหลักประกัน ในปี
1995บริษัทได้ออกหุ้นกู้ไม่มีหลักประกันสกุลเงินบาทจำนวน 2,500 ล้านบาท ครบกำหนดปี2000
(จำนวนหนี้ดังกล่าวมีการทำสัญญาแลกเปลี่ยนเงินตราล่วงหน้าเป็นเงิน 99.36 ล้านเหรียญสหรัฐ
ในปี 1996) และออกหุ้นกู้แปลงสภาพไม่มีปลักประกันวงเงิน 45.56 ล้านเหรียญสหรัฐ ครบกำหนดปี
2000
เนื่องจากตลาดเงินในช่วงวิกฤตเศรษฐกิจไม่เปิดโอกาสให้กู้เงินใหม่(refinancing)เพื่อชำระหนี้สินที่ครบกำหนดในเดือนพฤศจิกายนปี2000
ผู้บริหารของบริษัทจึงได้เริ่มกระบวนการปรับโครงสร้างหนี้ตั้งแต่เดือนพฤษภาคม 1999
เป็นเวลา19เดือนล่วงหน้าก่อนหนี้สินจะครบกำหนดชำระ
การปรับโครงสร้างหนี้ครั้งนี้เป็นเพียงการปรับโครงสร้างทางงบดุลซึ่งไม่ส่งผลกระทบต่อการดำเนินงานปกติในแต่ละวัน
ผู้บริหารของบริษัทจึงสามารถทุ่มเทเวลาให้แก่การบริหารจัดการของบริษัทได้

ความปั่นป่วนทางเศรษฐกิจในทวีปเอเชียและวัฎจักรตกต่ำของธุรกิจรับขนส่งสินค้าทางทะเลได้เกิดขึ้นในเวลาเดียวกันเป็นผลให้ช่วงการตกต่ำของธุรกิจรับขนส่งสินค้าทางทะเลขยายระยะเวลาออกไป
อัตราค่าขนส่งสินค้าได้ลดลงอย่างต่อเนื่องตลอดไตรมาสแรกของปี 1999
ธุรกิจขนส่งสินค้าแห้งเทกองเป็นธุรกิจหนึ่งที่ได้รับผลกระทบอย่างหนัก
เนื่องจากทวีปเอเชียซึ่งเป็นศูนย์กลางของวิกฤตเศรษฐกิจในช่วง 1997-1998
เป็นแหล่งที่มีความต้องการสินค้าวัตุดิบประเภทที่จะต้องใช้การขนส่งสินค้าแห้งเทกองอย่างมาก
ดัชนีที่เกี่ยวกับการขนส่งสินค้าแห้งเทกองหลายตัวได้แสดงให้เห็นถึงจุดต่ำสุดในรอบ 10 ปี เช่นดัชนี
Baltic Freight Index ลดลงมาอยู่ที่ระดับ 800 จุดในปี 1999

พีเอสแอลได้เพิ่มกำลังกองเรือจาก 487,567 เดตเวตตัน ในปี 1994 เป็น 685,640
เดตเวตตันในปี 1995 (เพิ่มขึ้น 40 %) และมีการเพิ่มกองเรือครั้งใหญ่ในปี 1997คือเพิ่มจาก
738,200 เดตเวตตัน ในปี 1996 เป็น 939,954 เดตเวตตัน ในปี 1997 (เพิ่มขึ้น 27%)
แต่เมื่อถึงปี 2000 ขนาดของกองเรือได้ลดลงเป็น 785,740 เดตเวตตัน จากเดิม
870,219เดตเวตตัน ในปี 1999 และลดลงเป็น 703,687เดตเวตตัน เมื่อสิ้นปี 2001
เนื่องมาจากการขายเรือที่มีอายุมากออกไปตามแผนการขายเรือ
ซึ่งเป็นไปตามหลักปฎิบัติทั่วไปของธุรกิจเดินเรือ

ในปี 1996
พีเอสแอลได้ทำสัญญาซื้อขายอัตราแลกเปลี่ยนล่วงหน้าเพื่อแปลงภาระหนี้เงินบาทจากการออกหุ้นกู้ไม่มีหลักประกันเป็นภาระหนี้สินสกุลเงินเหรียญสหรัฐ
ซึ่งถือเป็นการจัดการความเสี่ยงจากอัตราแลกเปลี่ยนเนื่องจากทั้งรายได้และค่าใช้จ่ายเกือบทั้งหมดของพีเอสแอลล้วนอยู่ในรูปสกุลเงินเหรียญสหรัฐ
ในเดือนกุมภาพันธ์ ปี 2000
พีเอสแอลได้ยกเลิกสัญญาซื้อขายอัตราแลกเปลี่ยนล่วงหน้า(เนื่องจากการปรับโครงสร้างหนี้)ทำให้เกิดค่าใช้จ่ายจำนวน
31.25 ล้านเหรียญสหรัฐ

ในกลางปี 1999
บริษัทคาดการณ์ว่าบริษัทอาจจะประสบปัญหาสภาพคล่องและอาจจะไม่สามารถชำระหนี้ที่ครบกำหนดในเดือนพศจิกายน
2000ได้
เนื่องจากอัตราค่าเช่าเรือตกต่ำลงเป็นประวัติการณ์และสภาวะตลาดทุนไม่เอื้ออำนวยให้ระดมทุนได้แต่ด้วยความสนับสนุนจากเจ้าหนี้มีประกัน
พีเอสแอลจึงเริ่มดำเนินการปรับโครงสร้างหนี้ตั้งแต่เดือนกรกฎาคม 1999
จนสามารถปรับโครงสร้างหนี้ได้สำเร็จ ณ วันที่ 14 กรกฎาคม 2000
ทำให้บริษัทไม่มีการผิดนัดชำระหนี้ใดระหว่างการปรับโครงสร้างหนี้

จากความสำเร็จของการปรับโครงสร้างหนี้ดังกล่าว ทำให้พีเอสแอลได้รับเลือกจากนิตยสาร
Finance Asia ให้เป็นการปรับปรุงโครงสร้างหนี้ดีเด่นของประเทศไทยประจำปี 2000
และได้รับเลือกจากนิตยสาร Marine Money จากกรุงนิวยอค์กให้เป็น ‘The Best Shipping
Deal of 2000’

การปรับโครงสร้างหนี้ดังกล่าวข้างต้นมีหุ้นกู้ไม่มีหลักประกันสกุลเงินบาทจำนวนรวม 1,480.28
ล้านบาท ผู้ถือหุ้นกู้มีทางสองเลือกในการปรับโครงสร้างคือ เลือกที่จะรับเงินสดจำนวน 40%
ของมูลค่าที่ตราไว้และยอดคงเหลือในรูปแบบของหุ้นกู้ที่แปลงสภาพที่สามารถไถ่ถอนได้ก่อนครบกำหนดชนิดไม่มีดอกเบี้ย
(RCD) หรือเลือกที่จะแปลงหุ้นกู้ดังกล่าวเป็นหนี้สินระยะยาวกำหนดอายุ 5 ปี ผู้ถือหุ้นกู้จำนวนรวม
729.2 ล้านบาทเลือกทางเลือกที่ 1 ในขณะที่ผู้ถือหุ้นกู้อีกกลุ่มหนึ่งจำนวนมูลค่ารวม 751.08
ล้านบาท เลือกทางเลือกที่ 2 ถึงแม้ว่าในเบื้องต้นผู้ถือหุ้นกู้ส่วนใหญ่จะเลือกทางเลือกที่สอง
แต่มีข้อกำหนดเงื่อนไขที่จะต้องปฏิบัติก่อนของสัญญาเงินกู้ใหม่ที่จะเข้ามาช่วยสำหรับการปรับโครงสร้างหนี้
กล่าวคือต้องมีอย่างน้อยจำนวน 60
ล้านเหรียญสหรัฐของหนี้ไม่มีหลักประกันที่เข้าขบวนการปรับโครงสร้างหนี้ต้องเลือกทางเลือกที่หนึ่ง
ดังนั้นบริษัทได้ออก RCD จำนวน437.52 ล้านบาทให้ผู้หุ้นกู้ที่ไม่มีหลักประกันสกุลเงินบาทและ RCD
จำนวน 151.98
ล้านบาทให้กับธนาคารที่บริษัทมีภาระหนี้ที่ไม่มีหลักประกันอันเกิดจากการยกเลิกสัญญาซื้อขายอัตราแลกเปลี่ยนล่วงหน้า
ดังนั้น RCD มูลค่ารวม 589.503 ล้านบาทจึงได้ถูกออกให้กับกลุ่มทั้งสอง

ในขณะที่มีการปรับโครงสร้างบริษัทยังมีหุ้นกู้แปลงสภาพไม่มีหลักประกันมูลค่ารวม 34.894
ล้านเหรียญสหรัฐ (ซึ่งรวมส่วนเพิ่มเมื่อไถ่ถอน 13.38%)
ตามเงื่อนไขการปรับโครงสร้างหนี้ผู้ถือหุ้นกู้นี้จะได้รับการชำระเงินสดทันทีเท่ากับ 40%
ของสิทธิเรียกร้อง
โดยส่วนที่เหลือจะได้เป็นหุ้นกู้แปลงสภาพที่สามารถไถ่ถอนได้ก่อนครบกำหนดชนิดไม่มีดอกเบี้ย(RCD)
ซึ่งจะมีข้อกำหนดและเงื่อนไขของ RCD
เหมือนกับผู้ถือหุ้นกู้เงินบาทและผู้ถือสัญญาซื้อขายอัตราแลกเปลี่ยนล่วงหน้า
ดังนั้นผู้ถือหุ้นกู้นี้จึงได้รับการชำระเงินสดทันทีจำนวน 13.96 ล้านเหรียญสหรัฐ และยอดคงเหลือเป็น
RCD มูลค่า 20.93 ล้านเหรียญสหรัฐ

ดังนั้นมูลค่ารวมของ RCD ที่ออกไปทั้งหมดในขณะนั้นมีมูลค่าประมาณ 36 ล้านเหรียญสหรัฐ
ซึ่งเป็นไปตามเงื่อนไขที่จะต้องปฏิบัติก่อนของสัญญาเงินกู้ใหม่และการปรับโครงสร้างหนี้ที่มีหลักประกัน

RCD
ให้สิทธิแก่บริษัทในการไถ่ถอนก่อนกำหนดได้ภายในระยะเวลาสามสิบเดือนนับตั้งแต่วันที่ออกคือวันที่
17 กรกฎาคม 2000 ในช่วงหกเดือนแรกนับตั้งแต่วันที่ออกราคาไถ่ถอนเท่ากับ 41.67%
ของมูลค่าที่ตราไว้ หลังจากนั้นในไตรมาสต่อไปราคาไถ่ถอนดังกล่าวจะเพิ่มขึ้นเป็น 53.34%
ของมูลค่าที่ตราไว้ และจะเพิ่มอีก 5.83% ต่อไตรมาสหลังจากนั้น
ทั้งนี้เป็นสิทธิของบริษัทที่จะเรียกไถ่ถอนและมิใช่พันธะหน้าที่ของบริษัท

หากพีเอสแอลไม่ได้ไถ่ถอน RCD ภายในระยะเวลาไถ่ถอนข้างต้น ผู้ถือ RCD มีสิทธิเลือกที่จะแปลง
RCD เป็นหุ้นสามัญของบริษัทในราคา 95% ของราคาปิดตลาดโดยเฉลี่ยของหุ้น PSL ในระหว่าง 17
มกราคม 2003 จนถึงวันที่ 17 ตุลาคม 2003 หลังจากนั้นบริษัทจะต้องไถ่ถอน RCD
ที่เหลืออยู่ในราคา .01% ของมูลค่าที่ตราไว้ของ RCD

บริษัทไม่สามารถระดมเงินทุนในตลาดเพื่อใช้สิทธิในการไถ่ถอน RCD
แม้ว่าบริษัทจะมีอัตราส่วนหนี้สินต่อทุนในระดับต่ำ
ด้วยสาเหตุหลักคือจากการระดมทุนจะต้องเป็นในลักษณะเงินกู้ไม่มีหลักประกันเนื่องจากทรัพย์สินทั้งหมดได้ถูกจดจำนองเป็นหลักประกันให้แก่เจ้าหนี้มีหลักประกันหรือเจ้าหนี้เงินกู้ระยะยาว
และถึงแม้ว่าบริษัทจะสามารถดำเนินงานได้ตามประมาณการทางการเงินที่วางแผนไว้พร้อมกับมีความสามารถในการสร้างกระแสเงินสดที่แข็งแกร่ง
ซึ่งไม่เพียงแต่จะสามารถชำระหนี้ได้ตามกำหนดเท่านั้นแต่ยังสามารถชำระหนี้บางส่วนได้ก่อนกำหนดด้วยและบริษัทมีเงินสดคงเหลือเพียงเล็กน้อย
(ร้อยละ 10
ของเงินสดส่วนเกิน)ตามเงื่อนไขการจัดการกระแสเงินสดส่วนเกินที่บังคับใช้โดยเจ้าหนี้

ผลที่ตามมาจากสภาวะการณ์ดังกล่าวข้างต้นที่แม้ว่าบริษัทจะมีผลการดำเนินการที่ดีอย่างต่อเนื่องแต่บริษัทก็ไม่สามารถจัดหาเงินทุนที่เพียงพอต่อการไถ่ถอน
RCD
ทั้งจากแหล่งภายนอกหรือจากแหล่งภายใน(เนื่องจากเงินสดส่วนเกินจากการดำเนินการที่เหลือให้กับบริษัทมีจำนวนเพียงเล็กน้อยเท่านั้น)
อย่างไรก็ตามในช่วงเวลาสองปีที่ผ่านมา บริษัทได้ซื้อคืน RCD จากตลาดในราคาส่วนลด
ส่งผลให้ยอดคงเหลือของ RCD ลดลงเหลือจำนวนเทียบเท่ากับ 20.48 ล้านเหรียญสหรัฐ
สำหรับการแปลงเป็นหุ้นสามัญ

เพื่อช่วยแก้ปัญหาของผู้ถือ RCD และผู้ถือหุ้นของบริษัท ปลายปี 2002
บริษัทได้เจรจาและเสนอให้มีการปรับเปลี่ยนข้อกำหนดและเงื่อนไขของRCD
ซึ่งก็ประสบความสำเร็จในเดือน มกราคม 2546 เงื่อนไขหลักของการแก้ไขคือ

-   RCDจะไม่สามารถแปลงสภาพได้อีกต่อไป ซึ่งต่อไปนี้จะเรียกว่า “หุ้นกู้”

-   หุ้นกู้จะมีระยะเวลา 6 ปี นับจากมกราคม 2003 และจะหมดอายุเมื่อ มกราคม 2009

-   หุ้นกู้ยูโรจะไม่มีหลักประกันตลอดอายุ ส่วนหุ้นกู้เงินบาทจะที่มีหลักประกันในรอบปีที่ 4
    นับจากวันที่มีผลบังคับ หรือเดือน มกราคม 2546

-   หุ้นกู้ยูโรมีอัตราดอกเบี้ยที่ร้อยละ 4.25 ตลอดอายุ ในขณะที่หุ้นกู้เงินบาทมีอัตราดอกเบี้ยร้อยละ
    5 สำหรับ 3 ปีแรก และหลังจากนั้นจะเป็นอัตราร้อยละ 6

-   หุ้นกู้เงินบาทจะมีการชำระบางส่วนในปีที่ 4 ที่ร้อยละ 20 และปีที่ 5 ร้อยละ 30
    ของจำนวนค้างชำระ อย่างไรก็ตาม
    ถ้าบริษัทมีกระแสเงินสดเพียงพอ(ไม่ใช่ข้อบังคับ)บริษัทอาจจะชำระได้ถึงร้อยละ 66.67
    ของจำนวนค้างชำระภายในปีที่ 5 ส่วนที่เหลือจะชำระเมื่อสิ้นปีที่ 6 (มกราคม 2009)

-   ภายใน 3
    ปีแรกบริษัทสามารถหาเงินกู้จากแหล่งใหม่มาชำระหนี้มีหลักประกันของบริษัทและเพื่อซื้อเรือ
    แต่ผู้ถือหุ้นกู้เงินบาทจะต้องได้รับหลักประกันเป็นการจำนองในลำดับที่สองทันทีในหลักประกันที่ให้กับผู้ให้กู้รายใหม่

จากข้างต้นที่กล่าวมานี้ได้เป็นที่ประจักษ์แล้วกว่า
บริษัทได้ขจัดความเสี่ยงของการลดลงในสัดส่วนการถือหุ้นของผู้ถือหุ้นให้หายไปและบริษัทพร้อมที่จะก้าวไปข้างหน้าโดยการขยายกองกำลังเรือ

6. ข้อบังคับทางการเงินและข้อบังคับอื่นๆ

ข้อบังคับด้านล่างนี้เป็นข้อบังคับที่กำหนดโดยเจ้าหนี้ทั้งหลายจากการปรับโครงสร้างหนี้ที่บริษัทจะต้องปฎิบัติตลอดถ้ายังมีหนี้ค้างชำระ
จะเห็นได้ข้อบังคับดังกล่าวจะไม่เปิดโอกาสให้บริษัทได้ขยายธุรกิจหรือแม้แต่การปรับเปลี่ยนกองเรือที่ได้ปลดระวาง
และ/หรือ การปฎิบัติต่อผู้ถือหุ้นทุน (จากการจ่ายเงินปันผล) จนกว่าจะชำระหนี้สินทั้งหมด
ซึ่งตามแผนคือปี 2548 และเนื่องจากผลการดำเนินงานของบริษัทในรอบ 2 ปี
ที่ผ่านมามีการปรับตัวดีขึ้นและคาดว่าจะเกิดขึ้นต่อไปในอนาคต
อีกทั้งการขจัดความเสี่ยงของการลดลงในสัดส่วนการถือหุ้นสำหรับผู้ถือหุ้นทั้งหลายในปัจจุบัน
(ซึ่งเป็นผลมาจากการปรับโครงสร้างหุ้นกู้)
ผู้บริหารเห็นว่าเป็นโอกาสที่บริษัทจะเริ่มการกู้เงินจากแหล่งใหม่มาชำระหนี้มีหลักประกันที่มีอยู่ปัจจุบันเพื่อขจัดข้อข้อบังคับที่เข้มงวดและบริษัทจะได้สามารถปรับเปลี่ยนกองเรือที่ได้ปลดระวางและเพื่อเพิ่มมูลค่าให้ผู้ถือหุ้นทุนของบริษัท

ข้อบังคับทางการเงิน 

ข้อบังคับทางการเงินจะถูกกำหนดจากงบการเงินปรับปรุงในรูปดอลล่าร์สหรัฐอเมริกา
เพื่อให้บริษัทรักษาประวัติทางการเงินให้อยู่ระดับที่ยอมรับได้ตลอดระยะเวลาที่ยังมีหนี้สินอยู่

+----------------------+---------------+--------------+--------------+
| ข้อบังคับ               | อัตรา          | ช่วง          | ปฏิบัติตามหรือไม่ |
|                      | สัดส่วนที่ต้องปฎิบัติ | เวลาการทดสอบ |              |
+----------------------+---------------+--------------+--------------+
| หนี้สินต                | 4.00 เท่า      | รอบ 4 ไตรมาส | ใช่           |
| ่อกำไรก่อนหักค่าเสื่อมราคา |               |              |              |
| ภาษี และดอกเบี้ย        |               |              |              |
|                      |               |              |              |
| (Funded Debt /       |               |              |              |
| EBITDA)              |               |              |              |
+----------------------+---------------+--------------+--------------+
| ควา                  | 1.25 เท่า      | รอบ 4 ไตรมาส | ใช่           |
| มสามารถในการชำระหนี้สิน |               |              |              |
|                      |               |              |              |
| (Debt Service)       |               |              |              |
+----------------------+---------------+--------------+--------------+
| สภาพคล่อง (Liquidity  | 100,000       | รายไตรมาส    | ใช่           |
| Reserve)             | เหร           |              |              |
|                      | ียญสหรัฐต่อลำเรือ |              |              |
+----------------------+---------------+--------------+--------------+
| หนี้สินต่อทุน(Debt /      | 2.00 เท่า      | รายไตรมาส    | ใช่           |
| Equity)              |               |              |              |
+----------------------+---------------+--------------+--------------+

บริษัทต้องทดสอบข้อบังคับทางการเงินดังกล่าวข้างต้น
และต้องนำส่งใบรับรองการปฎิบัติตามให้เจ้าหนี้เป็นรายไตรมาส

ข้อบังคับอื่นๆ ที่ไม่เกี่ยวกับด้านการเงิน

ข้อบังคับอื่นๆ ที่ไม่เกี่ยวกับด้านการเงินสรุปได้ดังต่อไปนี้

-   เงินได้จากการขายสินทรัพย์(เรือ)
    จะถูกนำมาชำระคืนเงินกู้ของเจ้าหนี้มีหลักประกันผู้ซึ่งถือหลักประกันดังกล่าวไว้
    ส่วนที่เหลือจะถูกนำมาชำระคืนเงินกู้ทางการค้า

-   จากแผนการปรับโครงสร้างหนี้เรือทั้งหมดจะถูกปลดปล่อยหลังจากได้ชำระหนี้เงินกู้ทั้งหมดให้กับเจ้าหนี้มีหลักประกันแต่ละรายคือในปี2548
    บริษัทต้องหาแหล่งเงินกู้ใหม่จากหลักประกันที่ถูกปลดปล่อยและนำเงินมาชำระคืนหนี้เงินกู้ทางการค้า
    มิเช่นนั้นต้องนำหลักประกันนั้นมาจำนองเป็นประกันกับเจ้าหนี้เงินกู้ทางการค้า

-   พีเอสแอลได้รับอนุญาตให้ลงทุนในกิจการที่ไม่เกี่ยวกับการขนส่งในโครงการที่ได้แจ้งไว้แล้วเท่านั้น
    โดยใช้เงินจากการเพิ่มทุนหรือกระแสเงินสดส่วนเกินที่เป็นส่วนของบริษัท

-   พีเอสแอลไม่ได้รับอนุญาตให้ลงทุนในธุรกิจใหม่นอกเหนือไปจากการดำเนินธุรกิจเป็นเจ้าของเรือและผู้บริหารเรือ

-   กระแสเงินสดส่วนเกินของบริษัทและบริษัทย่อยจำนวนร้อยละ 80
    จะถูกนำมาชำระคืนให้เจ้าหนี้มีหลักประกัน และประมาณร้อยละ 10
    จะถูกนำมาชำระคืนเงินกู้ทางการค้า และส่วนที่เหลือจะเป็นของบริษัทและบริษัทย่อย

-   พีเอสแอลและบริษัทย่อยอนุญาตให้ซื้อเรือใหม่ได้โดยใช้เงินจากการเพิ่มทุนหรือกระแสเงินสดส่วนเกินของบริษัทและบริษัทย่อย

-   จะมีการให้กู้เงินเพิ่มเติมหรือกู้เงินใหม่เพื่อซื้อเรือแต่จะมีข้อบังคับทางการเงินเพิ่มเติมในเรื่องอัตราส่วน
    Maximum Loan to Security Value, หนี้สินต่อทุน (Debt Equity),
    และหนี้สินต่อกำไรก่อนหักค่าเสื่อมราคา ภาษี และดอกเบี้ย (Max Funded Debt to
    EBITDA) ก่อนการกู้ยืมใหม่ หากเงินกู้ใหม่ของบริษัทย่อยถูกค้ำประกันโดยบริษัท

-   จะถือว่าเป็นการผิดสัญญาเงินกู้หากผู้บริหาร 2 ใน 3 คน พ้นจากการเป็นผู้บริหาร คือ
    นายคาลิด มอยนูดดิน ฮาชิม นายมูนีร มอยนูดดิน ฮาชิม และ นายคูชรู คาลี วาเดีย
    นอกจากกรณีการเสียชีวิตหรือกลายเป็นคนทุพพลภาพ

-   รับรองว่าจะจัดทำรายงานเกี่ยวกับเงินสดเป็นรายเดือนและรายงานดังกล่าวต้องผ่านการตรวจสอบโดยนักบัญชีอิสระ

-   จะต้องไม่มีการจ่ายเงินปันผลหรือการลดทุน

การวิเคราะห์งบการเงินเงินบาทที่ตรวจสอบแล้ว

การวิเคราะห์งบกำไรขาดทุน 

-   ในระหว่างปี 2545 รายได้จากการประกอบธุรกิจเดินเรือลดลงประมาณร้อยละ 18
    เมื่อเปรียบเทียบกับปีที่ผ่านมา
    ทั้งนี้เนื่องจากอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยต่ำกว่าปีที่ผ่านมาเล็กน้อย
    และที่สำคัญจำนวนวันในการเดินเรือในปี 2545
    ลดลงเมื่อเปรียบเทียบกับปีที่ผ่านมาเพราะได้มีการขายเรือเดินทะเลไปในระหว่างปีทั้งสิ้น 3
    ลำ
    อย่างไรก็ดีไม่มีความแตกต่างในอัตรารายได้โดยเฉลี่ยต่อวันต่อลำเรือเมื่อเปรียบเทียบกับปีที่ผ่านมา

-   ในระหว่างปี 2545 ต้นทุนการเดินเรือลดลงประมาณร้อยละ19 เมื่อเปรียบเทียบกับปีที่ผ่านมา
    ทั้งนี้เนื่องจากอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยต่ำกว่าปีที่ผ่านมาเล็กน้อย
    และที่สำคัญจำนวนวันในการเดินเรือในปี 2545
    ลดลงเมื่อเปรียบเทียบกับปีที่ผ่านมาเพราะได้มีการขายเรือเดินทะเลไปในระหว่างปีทั้งสิ้น 3
    ลำ
    บริษัทประสบความสำเร็จในการรักษาระดับต้นทุนการเดินเรือโดยมีต้นทุนที่ใกล้เคียงกับปีที่ผ่านมา

-   เนื่องจากการลดลงของจำนวนวันในการเดินเรืออันเป็นผลจากการขายเรือเดินทะเลไปในระหว่างปีทั้งสิ้น
    3 ลำ ทำให้กำไรขั้นต้นในปี 2545 ลดลงร้อยละ 16 เมื่อเปรียบเทียบกับปีที่ผ่านมา
    อย่างไรก็ดีอัตรากำไรขั้นต้นนั้นเพิ่มขึ้นเมื่อเปรียบเทียบกับปีที่ผ่านมา

-   เนื่องจากการลดลงของรายได้จากการเดินเรือทำให้รายได้รวมในระหว่างปีลดลงเมื่อเปรียบเทียบกับปีที่ผ่านมา

-   ต้นทุนรวม (ไม่รวมค่าเสื่อมราคา)ในปี 2545 ลดลงเมื่อเปรียบเทียบกับปีที่ผ่านมา
    มีสาเหตุหลักมาจากการลดลงของ ดอกเบี้ยจ่ายเนื่องจากผลจากการจ่ายชำระหนี้ในระหว่างปี
    การลดลงของต้นทุนการเดินเรือ และไม่มีผลขาดทุนจากอัตราแลกเปลี่ยน
    ถึงแม้ว่าต้นทุนรวมจะลดลงแต่บริษัทได้บันทึกค่าเผื่อผลขาดทุนจากเงินลงทุนและภาระค้ำประกันจ่าย
    (ตามคำอธิบายที่กล่าวไว้ในหัวข้อ 4.1 ของคำอธิบายและการวิเคราะห์ของผู้บริหาร)

-   จากการขายเรือเดินทะเลไป 3 ลำ และห้องชุด 2 ห้องในระหว่างปี
    มีผลทำให้ค่าเสื่อมราคาลดลงจากปีที่ผ่านมา

-   เนื่องจากการอ่อนตัวของค่าเงินบาทเมื่อเทียบกับเงินสกุลดอลล่าร์สหรัฐอเมริกา
    อัตราแลกเปลี่ยน ณ วันที่ 31 ธันวาคม 2545 จึงต่ำกว่าอัตราแลกเปลี่ยนเมื่อสิ้นปี 2544
    เป็นผลให้การบันทึกหนี้สินสกุลเงินดอลล่าร์สหรัฐเป็นเงินบาทเกิดผลกำไรจากอัตราแลกเปลี่ยนจำนวน
    73.12 ล้านบาทซึ่งเป็นผลกำไรจากอัตราแลกเปลี่ยนที่เกิดขึ้นจริง 32.73 ล้านบาท
    ส่วนที่เหลือจำนวน 40.39 ล้านบาทเป็นผลกำไรจากอัตราแลกเปลี่ยนที่ยังไม่เกิดขึ้นจริง

-   ในระหว่างปี 2545 หุ้นกู้แปลงสภาพที่ไถ่ถอนได้ได้ถูกซื้อคืนในราคาต่ำกว่าราคาหน้าตั๋ว
    ทำให้เกิดผลกำไรจำนวน 90.76 ล้านบาท ซึ่งได้แสดงเป็นรายการพิเศษในงบกำไรขาดทุน

-   สำหรับปี 2545 บริษัทมีกำไรสุทธิหลังจากรายการพิเศษทั้งสิ้น 502.43 ล้านบาท
    เมื่อเปรียบเทียบกับปีที่ผ่านมาจำนวน 673.32 ล้านบาท
    สาเหตุหลักมาจากกำไรที่เกิดจากการไถ่ถอนหุ้นกู้แปลงสภาพลดลง 142.31 ล้านบาท
    กำไรขั้นต้นลดลง 270.38 ล้านบาท
    ตามคำอธิบายข้างต้นกำไรขั้นต้นลดลงนั้นมีสาเหตุหลักมาจากการลดลงของจำนวนวันในการเดินเรืออันเป็นผลมาจากการขายเรือเดินทะเลไปในระหว่างปีทั้งสิ้น
    3 ลำ อย่างไรก็ตามบริษัทมีกำไรจากอัตราแลกเปลี่ยนจำนวน 73.12 ล้านบาท
    เมื่อเปรียบเทียบกับปีที่ผ่านมาซึ่งมีผลขาดทุนจากอัตราแลกเปลี่ยน75.46 ล้านบาท

การวิเคราะห์งบดุล

-   สินทรัพย์หมุนเวียน วันที่ 31 ธันวาคม 2545 ลดลงจำนวน 173.03 ล้านบาท
    เมื่อเปรียบเทียบกับปีที่ผ่านมา เนื่องจากการลดลงของเรือเดินทะเล
    ลูกหนี้อื่นๆซึ่งเกิดกับตัวแทน ผู้เช่าเรือ
    และรายได้ค้างรับตามสัดส่วนของเที่ยวการเดินเรือและการบันทึกค่าเผื่อผลขาดทุนจากเงินลงทุน
    ลูกหนี้การค้าสุทธิ 142.02 ล้านบาท
    ซึ่งเป็นลูกหนี้ชั้นดีเนื่องจากได้สุทธิจากค่าเผื่อหนี้สงสัยจะสูญที่เพียงพอแล้ว
    บริษัทมีสภาพคล่องตลอดปี 2545
    ด้วยการดำรงเงินสดที่เพียงพอและคาดว่าจะรักษาสถานภาพดังกล่าวให้มีอยู่ต่อไป

-   สินทรัพย์รวมและสินทรัพย์ถาวรของบริษัทลดลงจากปีที่ผ่านมา เนื่องจากการขายเรือเดินทะเล
    3 ลำ ห้องชุด 2 ห้อง และการตั้งค่าเผื่อผลขาดทุนจากเงินลงทุนในบริษัทร่วมจำนวน 161.35
    ล้านบาทในระหว่างปี ตามที่ได้อธิบายไว้ในหัวข้อ4.1
    ของคำอธิบายและการวิเคราะห์ของผู้บริหาร

-   ถึงแม้จะมีการซื้อคืนหุ้นกู้แปลงสภาพสกุลเงินเหรียญสหรัฐจำนวน 1.46 ล้านเหรียญสหรัฐฯ
    และสกุลเงินบาท จำนวน 163 ล้านบาทตามมูลค่าหน้าตั๋ว แต่หนี้ที่ไม่มีหลักประกัน ณ วันที่ 31
    ธันวาคม 2545 ยังเพิ่มขึ้น เมื่อเปรียบเทียบกับ ณ วันที่ 31 ธันวาคม 2544
    ทั้งเพราะการปรับโครงสร้างหุ้นกู้แปลงสภาพชนิดไถ่ถอนได้
    โดยหุ้นกู้แปลงสภาพดังกล่าวจะไม่มีสภาพการแปลงสภาพได้แล้วจึงได้ถูกแสดงรายการเป็นหนี้ที่ไม่มีหลักประกันทั้งจำนวน
    ซึ่ง ณ วันที่ 31 ธันวาคม 2544 หุ้นกู้แปลงสภาพดังกล่าวจะแสดงมูลค่าในส่วนของผู้ถือหุ้น
    เท่ากับร้อยละ 29.17 ของมูลค่าหน้าตั๋วและแสดงมูลค่าภายใต้หนี้สิน เท่ากับร้อยละ 70.83
    ของมูลค่าที่ตราไว้

-   การเพิ่มขึ้นในหนี้ที่ไม่มีหลักประกันนี้ส่งผลให้ส่วนของผู้ถือหุ้นลดลง 329.20 ล้านบาท
    อย่างไรก็ตามผลกำไรจากดำเนินการที่เกิดขึ้นในระหว่างปีทำให้ส่วนของผู้ถือหุ้นอยู่ที่ 676.59
    ล้านบาท โดยเพิ่มขึ้นจากปีที่ผ่านมา 202.55 ล้านบาท

การวิเคราะห์กระแสเงินสด

-   ในระหว่างปี2545 บริษัทมีกระแสเงินสดจากการดำเนินงาน จำนวน 1,273.25 ล้านบาท
    ซึ่งลดลงร้อยละ 17
    เมื่อเปรียบเทียบกับกระแสเงินสดจากการดำเนินงานของปีที่ผ่านมาเนื่องจากกำไรขั้นต้นลดลงที่ได้อธิบายข้างต้น

-   หลังจากรายการปรับปรุงการเปลี่ยนแปลงของเงินทุนหมุนเวียน บริษัทคงเหลือเงินสดจำนวน
    1,103 ล้านบาทไว้สำหรับใช้ในกิจกรรมลงทุนและกิจกรรมทางการเงิน

-   บริษัทมีกระแสเงินสดเข้าจากการขายเรือเดินทะเล 3 ลำ และห้องชุด 2 ห้องจำนวน
    131.16 ล้านบาท
    และหลังจากการปรับปรุงรายการอื่นๆบริษัทมีกระแสเงินสดสุทธิสำหรับกิจกรรมลงทุนจำนวน
    95.99 ล้านบาท

-   ในระหว่างปี มีการจ่ายชำระคืนเงินกู้ระยะยาวที่มีหลักประกันจำนวน 930 ล้านบาท
    และไถ่ถอนหุ้นกู้แปลงสภาพไป 137 ล้านบาท

-   ตามที่ได้กล่าวข้างต้นถึงแม้ว่าการลดลงของจำนวนเรือเดินทะเลส่งผลกระทบต่อกำไรขั้นต้นแต่จากการบริหารเงินทุนหมุนเวียนที่มีประสิทธิภาพทำให้บริษัทสามารถไถ่ถอนหุ้นกู้แปลงสภาพชนิดไถ่ถอนได้ในราคาที่มีส่วนลดและยังรักษาไว้ซึ่งความเพียงพอของเงินคงสดทำให้ไม่มีปัญหาสภาพคล่องแต่อย่างใด